HERØY ROTARY 

10.06.2024 Medlemsmøte i Herøy Rotaryklubb, på Sanitetshuset.

28 medlemmar møtte. Opningssong: «Småsporven gjeng i tunet»

 Denne måndagen var siste medlemsmøte for Rotaryåret 2023-2024. President Leif Jon yngste velkomen til møte, og yngste vår nye president Tove lykke til med Rotaryåret 2024-2025. 3.min. med Kjellbjørn som fortalde om jobben sin innan grøn omstilling. Egoforedrag av vår nye medlem Mona Grethe Ryssevik som fortalde om sin oppvekst i Fosnavåg, likte ski om vinteren, friidrett, speidar og sirkus om sommaren, ho fortalde ei historie om då ho møtte ein elefant ute på gata, den hadde komet seg ut av telte, det var mykje moro i oppveksten. Mona Grethe er 58 år, gift med Kalle, har ei dotter og tre bonusbarn. Likar å reise, strikke og lese. Ei periode reiste ho og mannen(som ho var gift med då) rundt i landet og underhaldt med song og musikk. Utdanning innan musikk/drama/norsk/ pedagogikk ved Høgskulen i Volda. Ho hadde mange gode historier som ho delte med oss, og vi fekk høyre om ei dyktig dame og hennar mange gode eigenskapar og engasjement for barn og unge som «Seksjonsleiar for barn og unge» i Herøy kommune. Ho avslutta foredraget med å sette seg ved pianoet og framføre eigen song. Tusen takk til Mona Grethe, for ei dame. Anlaug orienterte om årsavslutninga 17.juni i «Ola lødå» i Kvalsvika, 17 medlemmar og 12 følgje har meldt seg på. Takk til alle som bidrog til eit godt og interessant møte. Vel møtt til oppstart av Rotaryåret 2024-2025, 12.august. Kjellbjørn opplyste om mykje godt program.

Ref. Lilly-Åse Skogen